ЧIа учинну тIайлабацIу |\nЦIуссалакрал райондалул 1-мур ДЮСШ-рал спортсментурал ларгсса шинал, Республикалул ва СКФО-рал яла машгьурми чемпионатирттай гьуртту хъанай,цимилгу хьхьичIунсса кIанттурду бувгьуссар. ЦIусса шингу ва школалул спортсментурал дайдирхьунни, личIи-личIисса турнирдай гьуртту хьуну, хьхьичIунсса кIанттурду бугьаврийну.\nВа ххуллух Республикалий хьу­сса боксрал первенствалий 2003-2004 шиннардий бувсса, 46 кило кIушиврул дусса спортсментурал дянивсса бяст-ччаллаву цалчинсса кIану бувгьунни Аьлиев Юсуплул. Ванал тренерну ур ЦIуминалийсса ДучIиннал шяраву спортшколалий зузисса АбутIалиблул арс Чупалаев Халид.\nЦIанакул Юсуп дуклай ур ДучIиннал 2-мур СОШ-рал 7-мур классраву.\nЧемпионатрай цалчинсса кIану бугьаврийну Юсуп кьамул унни Дагъусттаннал цачIун дур командалувун, чIал къавхьуну СКФО-рай хьунтIисса агьам­сса бяст-ччаллай гьурттушинна дантIиссар.\nЧIа учинну тIайлабацIу жула жагьилнан.\nПредыдущая записьХалкьуннал артистурал 100 шинал юбилейСледующая записьАнатолий Карибов назначен первым зампредом Правительства Дагестана